STUDENTSKI ZBOR

POMORSKOG FAKULTETA U RIJECI

51000 Rijeka, Studentska 2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rijeka, 19.03.2021.

ZAPISNIK

sa pete sjednice Studentskog zbora

Pomorskog fakulteta u Rijeci

Sjednica je na poziv predsjednika SZ PFRI održana dana 19.03.2021. godine u vremenu od 13:00 do 14:00 sati, u prostoriji Velike vijećnice na Pomorskom fakultetu u Rijeci.

Sjednici su prisustvovali:

1. Alen Mataić, predsjednik SZ PFRI

2. Nina Vukelić, dopredsjednik SZ PFRI

3.Tea Pšihistal, član SZ PFRI

4.Chiara Matea Išić, član SZ PFRI

5.Antonia Grgić, član SZ PFRI

6. Stefan Jankoski, zamjenik člana SZ PFRI

7. Roland Metikoš, član SZ PFRI

8. Sofija Domijan, član SZ PFRI

9. Mauricio Bujanović, član SZ PFRI

10. Nadia Malakoč, član SZ PFRI

11. Lea Međurečan, član SZ PFRI

12. Blanka Jurić, neslužbeni član SZ PFRI

13. Davor Šakan, član SZ PFRI

14. Maria Šimić Hlača, zamjenica člana SZ PFRI

15. Leonarda Medved, neslužbeni član SZ PFRI

Sjednicom predsjeda i vodi je Alen Mataić, predsjednik SZ PFRI

Jednoglasno je odlučeno da zapisnik sa sjednice vodi Tea Pšihistal, član SZ PFRI

Predsjednik Studentskog zbora uvodnim je riječima pozdravio sve nazočne.

Na sjednici je prisutno 11 od ukupno 13 članova SZ PFRI, 2 zamjenika i 2 neslužbena člana.

DNEVNI RED

1. Usvajanje zapisnika sa 4. sjednice SZ PFRI-a i izvještaj sa iste.

2. Usvajanje dnevnog reda.

3. Upoznavanje sa novim neslužbenim članicama.

4. Projekti

5. Razno

**Ad1)** Usvajanje zapisnika sa 4. sjednice SZ PFRI-a i izvještaj sa iste**:**

Zapisnik sa 4. sjednice SZ PFRI-a prihvaćen je jednoglasno bez primjedbi.

**Ad2)** Usvajanje dnevnog reda**:**

Predloženi Dnevni red prihvaćen je jednoglasno.

**Ad3)** Upoznavanje sa novim neslužbenim članicama.

Neslužbene članice su: Leonarda Medved i Blanka Jurić

Neslužbene članice iskazale su interes da se bore za studentska prava i da sudjeluju u projektima koje organizira studentski zbor i tako doprinesu ugledu i radu SZ PFRI.

**Ad4) Projekti.**

„Tjedan karijera“- dogovoreno je da se do kraja ovog mjeseca pošalje prvi mail svim sudionicima, to će izvršiti tim koji je za to zadužen, nakon što se utvrdi točan datum održavanja projekta. Ostala raspodjela zadataka će se detaljnije podijeliti na sljedećoj sjednici.

„Kako napisati životopis“- dogovoreno je kako će se kontaktirati predavača, kako bi u tjednu prije održavanja Tjedna karijera studenti dobili priliku naučiti kako napisati dobar životopis te kako se pripremiti za razgovor sa poslodavcem.

„Želim i ja znati“- u sklopu radionice predložena su online predavanja umjesto klasičnih predavanja u prostorijama fakulteta, te je potrebno kontaktirati doc. dr. sc. Srđan Žuškin, voditelj Alumni kluba, zbog prijedloga predavača, to će se učiniti nakon što se oformi tim za ovaj projekt.

Projekt planinarenja – Lea Međurečan i Nadia Malakoč predložile su projekt kojeg će poslati na službeni mail SZ PFRI, te će se nakon dostavljenog projekta ići dalje u realizaciju istog.

**Ad5)** Razno

Rasprava o trenutnoj situaciji na fakultetu s obzirom na COVID-19, predsjednik je informirao nazočne kako su donešene nove upute o izvođenju nastave obzirom na trenutnu epidemiološku situaciju.

Raspravljalo se o monografiji „70 Godina Pomorskog Fakulteta u Rijeci“. Donesen je zaključak da se informacija o monografiji objavi i na Facebook stranici SZPFRI.

Na kraju sjednice predsjednik SZ PFRI pozdravio je sve prisutne članove prigodnim riječima i zahvalio se na prisustvovanju.

Predsjednik Studentskog zbora PFRI

Alen Mataić

Zapisničar

Tea Pšihistal